รื้อใหญ่ เลยยากหน่อย
อาจเพราะถึงแมตช์พิเศษในโค้งสุดท้ายต้องทำให้โฉม ครม. ประยุทธ์ 5 ออกมาให้เนี้ยบเฉียบนิ้ง,จึงไม่ใช่แค่ บิ๊กตู่ พล.อ.ประยุทธ์ จันทร์โอชา นายกฯและหัวหน้า คสช.จะออกอาการซีเรียส เก็บเนื้อเก็บตัวอยู่ในที่ตั้ง งดออกงาน ใช้สมาธิกับรายการใหญ่,เครียดกุมโผแต่เพียงผู้เดียว,กระทั่ง พี่ใหญ่ ที่เคยมีอะไรๆจะต้องออกโรงแทนน้องรักมาตลอด แต่คิวนี้ บิ๊กป้อม พล.อ.ประวิตร วงษ์สุวรรณ รองนายกฯและ รมว.กลาโหม โดนกระแสพาดพิงขย่มเขย่าเก้าอี้กันแรง,บางห้วงอารมณ์อาจมีของขึ้นนอตหลุดบ้างเป็นธรรมดา,แล้วก็ไม่น่าจะน้อยใจจนต้องหลบกระแสไปต่างประเทศ เพราะรายงานข่าวล่าสุดยืนยันว่า บิ๊กป้อม ยังอยู่ในประเทศไทย เพียงแต่เดินทางไปตรวจสุขภาพ และจำเป็นต้องพักผ่อน,แต่เอาเป็นว่า เมื่อได้ชื่อว่าเป็นแก่นแกนสำคัญในรัฐบาล อำนาจคู่ใน คสช. เมื่อทั้งน้องทั้งพี่เก็บตัวเงียบ มันก็สะท้อนสถานการณ์ที่แปร่งๆ ในห้วงถึงไฟต์บังคับปรับ ครม.รอบใหม่ หลายจุดยังไม่สะเด็ดน้ำ,บัญชี ครม. ประยุทธ์ 5 ปลิวว่อน แต่ยังไม่มีใครคอนเฟิร์ม หลายโผยังแค่คาดการณ์,จากกระแสข่าวลอยลม ในวาระแฝงทั้งเขย่าเชียร์ ขย่มแช่ง,ของจริงยังไม่นิ่ง ต้องรอประกาศอย่างเป็นทางการ ตามที่โฆษกรัฐบาลป่าวประกาศ,แต่ที่แน่ๆเลย จุดโฟกัสทุกฝ่ายตรงกันที่เป้าหมายจะขยับปรับเปลี่ยน โดยอันดับแรกไม่พ้นกระทรวงด้านเศรษฐกิจ ชื่อของเพื่อนรัก ตท.12 บิ๊กฉัตร พล.อ.ฉัตรชัย สาริกัลยะ รมว.เกษตรฯ อยู่ในความสนใจ,สรุปความตามโผคาดการณ์ได้ ไปต่อ แต่ เปลี่ยนที่นั่ง,เช่นเดียวกับกระทรวงพาณิชย์ อีกเป้าใหญ่กระทรวงด้านเศรษฐกิจดูแลปัญหาปากท้องชาวบ้าน อภิรดี ตันตราภรณ์ รมว.พาณิชย์ น่าจะถึงเวลาต้องพัก,โดยมีชื่อ สายตรงผู้นำ ชุติมา บุณยประภัศร รมช.เกษตรฯ มีชื่อถูกสลับมานั่งแท่นแก้โจทย์ใหญ่,ขณะที่กระทรวงการคลัง อภิศักดิ์ ตันติวรวงศ์ เจ้ากระทรวง ยังรอลุ้นผู้นำจับโยกไปดูแลกระทรวงคมนาคม,คุมสารพัดเมกะโปรเจกต์ แทนอาคม เติมพิทยาไพสิฐ เพื่อให้เข้าล็อก,ถูกฝาถูกตัวกับนโยบายรวมทีมเศรษฐกิจของ ดร.สมคิด จาตุศรีพิทักษ์ รองนายกฯ,นอกนั้นก็คงต้องโฟกัสที่ชื่อคนนอกที่จะมาเสริมทัพ นอกจาก บิ๊กแป๊ะ พล.ต.อ.จักรทิพย์ ชัยจินดา ผบ.ตร. ที่ยังมีกระแสข่าวกำลังเจรจาเงื่อนไขโยกมาเป็นรัฐมนตรี,อีกจุดที่น่าสนใจ หลายชื่อที่ติดโผจัดอยู่ในประเภทมีสายสัมพันธ์โยงเครือข่ายการเมือง,ถ้าเป็นไปตามโผ ก็เข้าสูตร รัฐบาลปฏิรูปก่อนเลือกตั้ง,ที่มีชื่อของ ยุคล ลิ้มแหลมทอง อดีต รมว.เกษตรฯ สายพรรคชาติไทยพัฒนา ในรัฐบาลยิ่งลักษณ์ โผล่ติดโผมาอยู่ที่กระทรวงเกษตรฯที่ถนัดเช่นเดิม เข้าเค้าสูตรปฏิรูป,เปิดช่องตัวแทนป้อมค่ายมาแชร์อำนาจ ช่วยปั่นงาน,เพราะก็มีอีกหลายบิ๊กเนมที่อนุมานได้จากเครือข่ายสายสัมพันธ์แต่ละขั้วค่ายการเมือง มีชื่อติดโผ ทั้งอดีต รมต.ค่ายใหญ่ อดีตบิ๊ก ธปท. มือบริหารอาชีพที่อยู่มาหลายยุคสมัยการเมือง,แต่ทั้งหมดทั้งปวง โฟกัสหลักๆน่าจะอยู่ที่การลดโทน สีเขียวลายพราง ที่ผู้นำประกาศขอใช้สิทธิ,จำเป็นต้องหั่นเพื่อนพ้องน้องพี่ท็อปบูต,แล้วก็ดูเหมือนล้อไปกับกระแสข่าว พี่ใหญ่ ถึงเวลา ลดงาน,สะท้อนภาพรวมรายการปรับ ครม.รอบสำคัญ,เข้าเช็กระยะ ยกเครื่องใหญ่ เพื่อสัญญาณไฟเขียว,ไปต่อ.,ทีมข่าวการเมือง
บัญชี ครม. ประยุทธ์ 5 ปลิวว่อน แต่ยังไม่มีใครคอนเฟิร์ม หลายโผยังแค่คาดการณ์
ปรับครม.,นายกฯตู่,บิ๊กป้อม,ฉัตรชัย สาริกัลยะ,วิเคราะห์การเมือง,เลือกตั้ง